Kieva Mohila Akademio

La Nacia universitato "Kieva Mohila akademio", ukraine Києво-Могилянська академія, estas unu el plej malnovaj universitatoj de orienta Eŭropo. En 1615 renoma kievanino Halŝka Huleviĉevna (ukraine Галшка Гулевичівна, Halŝka Huleviĉevna) donacis sian bienon al la Kieva urba ortodoksa frataro , celante fondon de monaĥejo, malsanulejo kaj lernejo. La lasta en 1632 kuniĝis kun la lernejo de la metropolito Petro Mohila (ukraine Петро Могила, Petro Mohila, rumane Petru Movilă) sub la nova titolo: Kieva Fratara kolegio (poste - Akademio). Siatempe finis ĝin 14 estontaj hetmanoj de Ukrainio, multaj metropolitoj, scienculoj kaj verkistoj. 1991 estas la jaro de la nuntempa renaskiĝo de la Akademio. Nun tie ĉi funkcias 6 fakultatoj kun 15 magistraj programoj (fakoj).